el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el it el es el en el it el el el el el el hu el el el el el el el el el el el el el fr oc oc en da fr fr fr oc fr fr fr fr da oc fr fr fr en el fr en el oc en zh fr en el fr de el fr de el fr el el el el el el el el en el el el el el el el el el en el el el el el el el el el el el el el el el el el el el el el el el el el el el el el el el el el el el el fr el el el el el en el el el el el el el el el el el el el el el el el en el en el en el el el el en en en en el el el en en en ru en uk ru el el el el el el el el el el el el el el el el el el el el el el el el el el
Ιδρύθηκε την 25η Μαρτίου 1905 από 18 Ρόδιους πατριώτες. Ύμνος του συλλόγου είναι το εμβατήριο της επανάστασης της 25ης Μαρτίου 1821 με κάποιες παραλλαγές στους στίχους ώστε να συγκλίνουν προς το αθλητικό πνεύμα.
[1] Ιδρυτές: Δημήτριος Αναστασιάδης, Γεώργιος Γεωργιάδης, Σάββας Παπανδρέου, Μιχαήλ Θεοχάρης, Σεβαστός Σούρης, Κωνσταντίνος Χρυσοχοΐδης, Αναστάσιος Παπαϊωάννου, Στέφανος Σελλάς, Δημήτριος Παπήλιας, Μιχαήλ Θωμαΐδης, Γεώργιος Παπαϊωάννου, Αντώνιος Χατζηχαραλάμπους, Γεώργιος Σελλάς, Σάββας Ανεζιάς, Σταμάτης Ανεζιάς, Σταμάτιος Σούρης, Εμμανουήλ Πολεμικός, Δημήτρης Βοσνάκης.[1] με επικεφαλής τον εκπαιδευτικό Δημήτριο Αναστασιάδη. Το όνομά του παραπέμπει στον αρχαίο Ρόδιο Ολυμπιονίκη Διαγόρα. Ο σύλλογος επέδειξε πλούσια εθνική, κοινωνική, πολιτιστική και αθλητική δράση, εξαιτίας της οποίας διαλύθηκε από τις κατοχικές Ιταλικές Αρχές το 1929. Ανασυστάθηκε αμέσως μετά την απελευθέρωση της Ρόδου το 1945 και συνεχίζει τη λειτουργία του έως σήμερα.
Το 1954 τιμήθηκε με το μετάλλιο της Ακαδημίας Αθηνών για την σπουδαία εθνική, κοινωνική, πολιτιστική και αθλητική προσφορά του.[2]
1.4 Συμμετοχές στις Εθνικές κατηγορίες
Η ποδοσφαιρική ομάδα του Γ.Σ. Διαγόρα δημιουργήθηκε το 1905. Η ομάδα είχε στην κατοχή της μία μπάλα προϊόν δωρεάς του Νικολάου Ασπράκη και μία άλλη, δωρεά κι αυτή του Εμμανουήλ Δημητριάδη. Το 1930 οι κατοχικές Ιταλικές αρχές των Δωδεκανήσων διέλυσαν βίαια το σύλλογο εξαιτίας της πατριωτικής δράσης του. Οι ποδοσφαιριστές του Διαγόρα βρήκαν στέγη σε άλλα σωματεία της πόλης και στελέχωσαν τις ομάδες τους.
Ο Σύλλογος επανιδρύθηκε το 1945 αμέσως μετά την λήξη του πολέμου, δημιουργώντας ταυτόχρονα και το ποδοσφαιρικό του τμήμα. Υπήρξε ιδρυτικό σωματείο της νεοσύστατης Ε.Π.Σ. Δωδεκανήσου το 1947 και συμμετείχε στο τοπικό πρωτάθλημα με την υπεροχή του να είναι συντριπτική ως η μόνιμη πρωταθλήτρια στα μεταπολεμικά τοπικά πρωταθλήματα. Συμμετείχε στο άτυπο πρωτάθλημα Β' Εθνικής και ειδικό πρωτάθλημα ανόδου για την άνοδο στην Α' Εθνική το 1961 και το 1962. Το 1962 δημιουργήθηκε επίσημα η Β' Εθνική κατηγορία, όπου ο Γ.Σ. Διαγόρας συμμετείχε ως εκπρόσωπος της Δωδεκανήσου έχοντας πρωταγωνιστικό ρόλο και κυνηγώντας με αξιώσεις την άνοδο. Συμμετείχε 6 συνεχείς χρονιές στο πρωτάθλημα της Β' Εθνικής, από το 1962-63 μέχρι και το 1967-68[3] και για 3 χρονιές (1964, 1966 και 1967) έχασε οριακά για λίγους μόνο βαθμούς την άνοδο στη Α' Εθνική, καθώς τερμάτισε δεύτερος.[4][5][6] Το 1968 με εντολή της χούντας που είχε επιβληθεί της χώρας, ο Σύλλογος υποχρεώθηκε σε συγχώνευση με τον Δωριέα και τον Ροδιακό και αυτό σαν αποτέλεσμα είχε τη δημιουργία ενός νέου συλλόγου, του Α.Σ.Ρόδου.
Ο Γ.Σ. Διαγόρας δημιουργήθηκε εκ νέου και τα επόμενα χρόνια η ομάδα επανήλθε σε ανοδική τροχιά. Αγωνίστηκε με επιτυχία στο πρωτάθλημα της Γ' Εθνικής και μετά τη λήξη της αγωνιστικής περιόδου 2007-08 κατέκτησε το πρωτάθλημα του νοτίου ομίλου και την επάνοδο στην Β' Εθνική. Στην Β' Εθνική αγωνίστηκε για 3 χρονιές, ωστόσο όμως τα οικονομικά προβλήματα που αντιμετώπιζε, ανάγκασαν τον Διαγόρα να αποσυρθεί από τα επαγγελματικά πρωταθλήματα. Έλαβε μέρος στο πρωτάθλημα Δ' Εθνικής τη χρονιά 2012-13, όπου τερμάτισε τελευταίος στη 12η θέση του 9ου ομίλου και υποβιβάστηκε στο τοπικό πρωτάθλημα. Την περίοδο 2016-17 κατέκτησε αήττητος το πρωτάθλημα Δωδεκανήσου[17] και κέρδισε την άνοδο στην Γ' Εθνική κατηγορία ως νταμπλούχος Δωδεκανήσου καθώς κατέκτησε επίσης και το κύπελλο Δωδεκανήσου.[18] Από την αγωνιστική περίοδο 2017-18 μέχρι και την 2018-19, αγωνίζονταν στο πρωτάθλημα της Γ' Εθνικής, ενώ από την περίοδο 2019-20 αγωνίζεται στο πρωτάθλημα της Football League.
Την σεζόν 2018-2019 συμμετέχει στο Πρωτάθλημα του 6ου Ομίλου Γ' Εθνικής.
Πρωτάθλημα Ε.Π.Σ. Δωδεκανήσου (17): 1948, 1949, 1950, 1951, 1952, 1953, 1954, 1955, 1956, 1957, 1958, 1959, 1961, 1974, 1978, 2002, 2017
Κύπελλο Ε.Π.Σ. Δωδεκανήσου: (13) 1948, 1952, 1953, 1954, 1957, 1963, 1965, 1966, 1968, 1974, 2004, 2017, 2018
Super Cup Δωδεκανήσου: 2019
Πρωτάθλημα Β' Εθνικής κατηγορίας (1): 1986
Πρωτάθλημα Γ' Εθνικής κατηγορίας (3): 1974, 1980, 2008
Πρωτάθλημα Δ' Εθνικής κατηγορίας (1): 2005
Συμμετοχές στις Εθνικές κατηγορίεςΕπεξεργασία
Α' κατηγορία: 3 συμμετοχές
Β' κατηγορία: 22 συμμετοχές
1962-63, 1963-64, 1964-65, 1965-66, 1966-67, 1967-68, 1974-75, 1980-81, 1981-82, 1982-83, 1983-84, 1984-85, 1985-86, 1989-90, 1990-91, 1991-92, 2008-09, 2009-10, 2010-11, 2011-12, 2020-21, 2021-22
Γ' κατηγορία: 9 συμμετοχές
1978-79, 1979-80, 1992-93, 2005-06, 2006-07, 2007-08, 2017-18, 2018-19, 2019-20
Δ' κατηγορία: 5 συμμετοχές
1993-94, 2002-03, 2003-04, 2004-05, 2012-13
Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος της Ρόδου έχει αξιολογηθεί ως ακολούθως πανελλαδικά:
Γυμναστικός Σύλλογος Διαγόρας Ρόδου 1905
Πλατεία Διαγόρα 1, Τ.Κ. 85132, Ρόδος
Το τμήμα καλαθοσφαίρισης του συλλόγου δημιουργήθηκε μετά τον Β' Παγκόσμιο Πόλεμο και συγκεκριμένα το 1949. Ο πρώτος καταγεγραμμένος αγώνας της ομάδας πραγματοποιήθηκε στις 20 Αυγούστου 1949 με αντίπαλο τον Δωριέα. Ο Διαγόρας νίκησε τον αγώνα αυτό με σκορ 28-7.[εκκρεμεί παραπομπή]
Στα χρόνια που ακολούθησαν ο Διαγόρας συμμετείχε στα τοπικά πρωταθλήματα με αντιπάλους τις άλλες ομάδες της πόλης (Δωριέα, Α.Ο.Ν., Α.Ε.Π.). Επίσης λάμβανε μέρος στις διοργανώσεις των Κυπέλλων που διεξάγονταν προς τιμήν των ηρώων Αλ. Διάκου, Γ. Κωσταρίδη, Μ. Βρούχου. Περιστασιακά αντιμετώπιζε ομάδες αποτελούμενες από πληρώματα αμερικανικών πολεμικών πλοίων που κατέπλεαν στο λιμάνι της Ρόδου.[εκκρεμεί παραπομπή]
Ο Διαγόρας ως πρωταθλητής Δωδεκανήσου συμμετείχε και σε Πανελλήνιο Πρωτάθλημα: τον Ιούλιο του 1954 (αγωνιστική περίοδος 1953-54) αντιμετώπισε στην Αθήνα, τον Παναθηναϊκό, τον Πανελλήνιο, την Ε.Α. Πατρών και τον ΠΑΟΚ.[19] Βασικά στελέχη της τότε ομάδας ήταν οι Δοξόπουλος, Πετρίδης, Κωνσταντίνου, Καλλιγάς, Παυλίδης, Χιάμπολης, Κωνστάτζος, Σφυρίου, Καμπούρης, Παντελάκης.
Το 1955 η ΔΕ της Ελληνικής Ορθόδοξης Κοινότητας Ρόδου, υπό την προεδρία του Μητροπολίτη, αποφάσισε να παραχωρήσει στο Διαγόρα, κατόπιν σχετικής του αίτησης, το παραπλεύρως της Λέσχης και γραφείων του ευρισκόμενο γηπεδο οπου άλλοτε ήταν το Μητροπολιτικό Μέγαρο, έκτοτε αποτελεί την έδρα του τμήματος. Το 2000 το γήπεδο μετατράπηκε σε Κλειστό Γυμναστήριο.[εκκρεμεί παραπομπή]
Την αγωνιστική περίοδο 2001-02, με την επωνυμία «Π.Α.Ο. Διαγόρας», ο σύλλογος κατέκτησε το Πρωτάθλημα Δωδεκανήσου λαμβάνοντας το δικαίωμα ανόδου στη Γ' Εθνική Κατηγορία.[20] Την περίοδο 2002-03 τερμάτισε στην 11η θέση του ομίλου του, με μόλις 6 νίκες σε 26 παιχνίδια, με αποτέλεσμα να υποβιβαστεί.[21] Μια νέα κατάκτηση του τοπικού Πρωταθλήματος το 2004-05 οδήγησε την ομάδα στη Γ' Εθνική για την περίοδο 2005-06,[20] ωστόσο εν τέλει η ομάδα μηδενίστηκε σε όλους τους αγώνες της.[21]
Την αγωνιστική περίοδο 2008-09 ο Διαγόρας αναδείχθηκε και πάλι Πρωταθλητής Δωδεκανήσου επιστρέφοντας στη Γ' Εθνική Κατηγορία.[20] Την επόμενη χρονιά, 2009-10, συγκέντρωσε πολύ καλά αποτελέσματα, τερματίζοντας τελικά στη 2η θέση, πίσω από την Α.Ε.Ν. Κηφισιάς.[21] Αμφότερες οι ομάδες ανέβηκαν στη Β' Εθνική - ο Διαγόρας μέσω μπαράζ με τους δεύτερους των έτερων ομίλων - όπου την περίοδο 2010-11 οι Ροδίτες βρέθηκαν στην 11η θέση της τελικής βαθμολογίας.[21] Στο θεσμό του Κυπέλλου Ελλάδος συμμετείχαν σε μόλις έναν αγώνα, όπου και ηττήθηκαν από τη Δόξα Λευκάδας με σκορ 57-48.[22]
Την περίοδο 2011-12 ο σύλλογος ολοκλήρωσε τις αγωνιστικές του υποχρεώσεις στην 7η θέση της βαθμολογίας, παραμένοντας με αγωνιστικά κριτήρια στην κατηγορία.[21] Παρ' όλα αυτά αποσύρθηκε από τις εθνικές κατηγορίες, αδυνατώντας να συμμετασχει για οικονομικούς λόγους.[23] Στο Κύπελλο Ελλάδος αποκλείστηκε στην 1η Αγωνιστική της Β' Φάσης όπου ηττήθηκε από τον Ηλυσιακό με σκορ 51-87.[24]
Κατά την αγωνιστική περίοδο, 2019-2020 ο Γ.Σ. Διαγόρας Ρόδου Κατέκτησε την πρωτη θέση στην κανονική περίοδος του πρωταθληματος στη Ρόδο και ανακηρύχθηκε απο την ΤΕ ΕΟΚ Δωδεκανησου Πρωταθλητής Νοτίου Συγκροτήματος Δωδεκανήσου και έτσι ανέβηκε στην Γ Εθνικη , όπου και θα αγωνιστεί την περίοδο 2020-21 Την πρωταθλήτρια ομαδα του Διαγόρα αποτελούσαν οι αθλητές : Καταβαινης Χ. , Γεωργουλάκος , Μητσού Κ. , Χατζηδημητρίου Μ. , Πιέτρι , Μαρκουλής , Βασιλειάδης , Μαρουλάκης Γ. , Μητσού Γιάννης , Κογιώνης , Σαουλίδης , Γκοτζάι
Ροδίτες καλαθοσφαιριστές με σημαντική συνεισφορά στην αξιόλογη πορεία του συλλόγου την τελευταία οκταετία είναι Οι , Δούβαλης, Παρδακάς, , Παναγιωταράκος, Γκογκίδης, Αντωνιάδης Ονούφρης , Α. Σκλήβας , Καλλιγάς Χ. , Βογιατζής , Ματσαμας Σ , Γιώργος Μαρουλάκης , Μαρκουλής Α , Κώστας Μητσού , Χρήστος Καταβαίνης. Προπονητές της ομάδας την τελευταία δεκαπενταετία υπήρξαν οι Σάκης Καλαμπόκας (2002-2005), Νίκος Φραγκεσκάκης (2006-2007) Γίαννης Τσακίρης (2008-2016) και Κυριάκος Μαγος (2016 μεχρι σήμερα )
Ο σύλλογος διατηρεί ακαδημία με πάνω από 170 νεαρούς αθλητές. Κυριότερες επιτυχίες των Ακαδημιών του Διαγόρα είναι η κατάκτηση του Πρωταθλήματος Δωδεκανήσου Εφήβων τις χρονιές 2008 , 2009 , 2014 , 2015 , του Πρωταθλήματος των παιδων 2013 , 2015 καθώς και του Πρωταθλήματος Παμπαίδων το 2011.
Γυμναστικός Σύλλογος Διαγόρας Ρόδου
Το γυναικείο τμήμα καλαθοσφαίρισης του Διαγόρα έχει κατακτήσεις πέντε φορές το Πρωτάθλημα της Τ.Ε. Ε.Ο.Κ. Δωδεκανήσου και συγκεκριμένα κατά τα έτη 2001, 2002 2003 .[20] 2019 και 2020
Την περίοδο 2011-12 συμμετείχε στο Final-4 που διεξήχθη στην Κω, καταλαμβάνοντας τελικά την 3η θέση. Συγκεκριμένα ηττήθηκε στον ημιτελικό από τον Ιάλυσο Ρόδου με σκορ 47-30, ενώ επικράτησε στο μικρό τελικό της Ε.Α. Καλύμνου με σκορ 47-44.[25]
Κατά την τρέχουσα αγωνιστική περίοδο, 2019-20 ο Γ.Σ. Διαγόρας Ρόδου συμμετείχε στο Πρωτάθλημα Γυναικών που διοργανώνει η Τ.Ε. Ε.Ο.Κ. Δωδεκανήσου καταλαμβάνοντας τη 1η θέση . Στον τελικό του Final-4 που διεξήχθη στην Κρεμαστή γνώρισε την ήττα με σκορ 61-49 από τον Ιβίσκο Ρόδου, ο οποίος διεκδήκησε κατόπιν την άνοδό του στην Α2 Εθνική Κατηγορία.[26]
Ακολουθούν ορισμένες εκδοχές του εμβλήματος του συλλόγου.
↑ Ιδρυτές: Δημήτριος Αναστασιάδης, Γεώργιος Γεωργιάδης, Σάββας Παπανδρέου, Μιχαήλ Θεοχάρης, Σεβαστός Σούρης, Κωνσταντίνος Χρυσοχοΐδης, Αναστάσιος Παπαϊωάννου, Στέφανος Σελλάς, Δημήτριος Παπήλιας, Μιχαήλ Θωμαΐδης, Γεώργιος Παπαϊωάννου, Αντώνιος Χατζηχαραλάμπους, Γεώργιος Σελλάς, Σάββας Ανεζιάς, Σταμάτης Ανεζιάς, Σταμάτιος Σούρης, Εμμανουήλ Πολεμικός, Δημήτρης Βοσνάκης.
↑ Ο Γυμναστικός σύλλογος "Διαγόρας" και η ιστορία του, Η βράβευση του συλλόγου από την Ακαδημία Αθηνών το 1954. (archive) local.e-history.gr
↑ 3,0 3,1 Greece - List of Second Level Final Tables rsssf.com
↑ Greece - List of Second Level Final Tables 1963/64 rsssf.com
↑ Greece - List of Second Level Final Tables 1965/66 rsssf.com
↑ Greece - List of Second Level Final Tables 1966/67 rsssf.com
↑ "Στη Ρόδο με τον «Διαγόρα» ξαναγυρίζει η εποχή του θρύλου", εφ. Αθλητική Ηχώ, 21/06/1971, σελ. 7
↑ "Ο Διαγόρας πρωταθλητής, συνεχίζει μια παλία, καλή ιστορία", εφ. Αθλητική Ηχώ, 25/05/1972, σελ. 6
↑ "Ο Διαγόρας κυπελλούχος Δωδεκανήσου", εφ. Αθλητική Ηχώ, 28/2/1974, σελ. 8
↑ Greece - List of Second Level Final Tables 1974/75 rsssf.com
↑ Greece - Cup Data (from Quarterfinals on) 1981-82 rsssf.com
↑ Greece - List of Second Level Final Tables 1985/86 rsssf.com
↑ Greece 1986/87 rsssf.com
↑ Greece - Cup Data (from Quarterfinals on) 1986-87 rsssf.com
↑ Greece 1987/88 rsssf.com
↑ Greece 1988/89 rsssf.com
↑ Βαθμολογία Περιόδου 2016-2017 Α Κατηγορία Blue Star Ferries epsdod.gr
↑ Λεπτομέρειες Αγώνα Περιόδου 2016-2017 Κύπελλο Δωδεκανήσου Αυγουστίνος 7η Φάση epsdod.gr
↑ «100 χρόνια μπάσκετ», εκδόσεις «Τρίποντο», Αθήνα 1991.
↑ 20,0 20,1 20,2 20,3 «Τοπική Επιτροπή Ε.Ο.Κ. Δωδεκανήσου»[νεκρός σύνδεσμος], πληροφορίες στον επίσημο ιστότοπο της Ε.Ο.Κ.
↑ 21,0 21,1 21,2 21,3 21,4 «Βαθμολογίες Πρωταθλημάτων» Αρχειοθετήθηκε 2014-01-12 στο Wayback Machine., πληροφορίες στον επίσημο ιστότοπο της Ε.Ο.Κ.
↑ «Φυσιολογικά ανέτοιμος»[νεκρός σύνδεσμος], άρθρο στον ιστότοπο της εφημερίδας «Η Ροδιακή», 16 Σεπτεμβρίου 2010.
↑ «Ένα ωραίο παραμύθι με άσχημο τέλος!»[νεκρός σύνδεσμος], άρθρο στον ιστότοπο της εφημερίδας «Δημοκρατική», 29 Σεπτεμβρίου 2012.
↑ «Κύπελλο Ελλάδας: Διαγόρας - Ηλυσιακός 51-87» Αρχειοθετήθηκε 2011-12-29 στο Wayback Machine., άρθρο στον ιστότοπο SouthBasket.gr, 18 Σεπτεμβρίου 2011.
↑ «Αποτελέσματα ΤΕ Δωδεκανήσου: Πρωταθλητής ο Ιβίσκος, πάει στα μπαράζ ανόδου για Α2!», άρθρο στον ιστότοπο WePlayBall.gr, 30 Απριλίου 2012.
↑ «Αποτελέσματα ΤΕ Δωδεκανήσου: Πρωταθλητής ο Ιβίσκος Ρόδου!», άρθρο στον ιστότοπο WePlayBall.gr, 23 Απριλίου 2013.